
	Образецът на консултационен документ влиза в сила от 01 януари 2021 г.




	КОНСУЛТАЦИОНЕН ДОКУМЕНТ

	1. ОСНОВНА ИНФОРМАЦИЯ ЗА КОНСУЛТАЦИЯТА

	1.1.
	Въведение:
Домът за пенсионирани военнослужещи, ветерани и военноинвалиди в с. Орешак, община Троян, предоставя социална услуга на група лица, съгласно чл. 226ж, ал.4 от ЗОВСРБ. Базата на Дома е с максимален капацитет за настаняване на 100 лица в пет броя вили. Сградната база предоставя и предполага изключително добри битови условия за живот в среда, близка до семейната. От функционирането си до момента пълняемостта на Дома не е надвишавала 20 лица, като през последните години тя е трайно около 10 лица – 10%. Към момента ползвателите на Дома, съгласно чл. 226 ж, ал. 4 от Закона са следните групи лица: 
-пенсионирани военнослужещи от Министерство на отбраната, Българската армия и структурите на пряко подчинение на министъра на отбраната, ветерани, военноинвалиди и военнопострадали и придружаващи съпрузи на гореизброените лица. 
Лицата могат да ползват услугата на Дома, при условия и по ред, определени с акт на министъра на отбраната. 
Анализът на фактическото състояние на Дома показва висока неефективност на функциониране, изразяваща се в:
-	Изключително ниска пълняемост на базата;
-	Ниски приходи и в пъти по-високи разходи;
-	Висока себестойност на един ден пълен пансион, поради което е налице 0% интерес към услугата от страна на външни лица, заплащащи при настаняване такса в размер на пълната себестойност на услугата, която за 2021 г. е 148,84 лв. с ДДС дневно.
С оглед развитието на Дома за изпълнение на социалните му функции и ефективното използване на сградния фонд, е необходимо предприемане на мерки, свързани със законови промени, чрез добавяне на нови групи ползватели, чрез изменение и допълнение на чл. 226ж, ал. 4 от ЗОВСРБ. 

	1.2.
	Цели на консултацията:
Да се запознаят заинтересованите страни с предложението, като им бъде предоставена възможност да изразят становищата си. 
Предложенията, изпратени от заинтересованите страни ще бъдат разгледани, обсъдени и взети предвид при съставяне на законопроекта. 
Анализът и обобщението на становищата, изразени по време на консултациите, ще позволят да бъде извършена по-всеобхватна и пълна оценка на въздействието на проекта на закона. 
Съпътстващи цели на консултацията са: 
• получаване на мнения и становища от заинтересованите страни за обхвата и същността на проекта на закон; 
• получаване на предложения за по-ефективно постигане на целите на проекта на закон; 
• идентифициране на допълнителни възможности, алтернативни на предложенията; 
• оценка на въздействието на проекта на закон.

	1.3.
	Консултационен процес:
[bookmark: _GoBack]Срокът на консултацията е в периода 06.12 до 18.12.2022 г. Консултационният документ е публикуван на Портала за обществени консултации на Министерския съвет. В рамките на консултацията заинтересованите страни могат да изразят своето мнение и да направят своите предложения в контекста на целите на правителствената политика в тази област. Всички заинтересовани страни могат да направят коментари и предложения по следните начини: 
- Портала за обществени консултации: изисква регистрация.

Обратна връзка: 
След приключването на обществената консултация всички предложения ще бъдат обобщени и отразени в таблица към проекта на цялостна предварителна оценка на въздействието, която ще бъде публикувана за обществено обсъждане на Портала за обществени консултации заедно с проекта на закон. В становищата си заинтересованите страни следва да посочат кое заинтересовано лице представляват. Тази информация е необходима, за да може след получаване на становищата и препоръките, да се анализира правилно въздействието на предложението върху съответната група заинтересовани страни.

	1.4.
	Относими документи и нормативни актове:
Наредба № Н-10/18.03.11 г. за организацията и дейността на военните клубове и представителните обекти на Министерство на отбраната

	2. ОПИСАНИЕ НА ПРЕДЛОЖЕНИЕТО
Повишаване на заетостта на Дома за пенсионирани военнослужещи, ветерани и военноинвалиди в с. Орешак, община Троян, чрез разширяване на групата на ползвателите с включване на пенсионирани цивилни служители и родители на военнослужещи и цивилни служители, когато последните не могат да се грижат за тях и да пребивават заедно в едно домакинство.
Запазване функцията на МО, чрез ИА „Военни клубове и военно-почивно дело“, като доставчик на социална услуга от резидентен тип.

	1. ВЪПРОСИ ЗА ОБСЪЖДАНЕ
1. Като цивилен служител към Министерство на отбраната, Българската армия или към структура на пряко подчинение на министъра на отбраната, при нужда бихте ли се възползвали след пенсионирането Ви от услугите, които предоставя Дома за пенсионирани военнослужещи, ветерани и военноинвалиди в с. Орешак?

2. Като работещ в системата на Министерство на отбраната, Българската армия или в структура на пряко подчинение на министъра на отбраната, бихте ли се възползвали от услугите, които предоставя Дома за пенсионирани военнослужещи, ветерани и военноинвалиди в с. Орешак за настаняване на Вашите родители/родител, когато грижата към тях Ви е непосилна и имате нужда от подкрепа? 

	4. ДОКУМЕНТИ, СЪПЪТСТВАЩИ КОНСУЛТАЦИЯТА
Проект на Закон за изменение и допълнение на Закона за отбраната и въоръжените сили на Република България.

